Jorunn Vandvik Johnsen

**Jorunn Vandvik Johnsen** (født på Stabekk i Bærum 16. januar 1939) er en norsk fagbokforfatter, adjunkt, antikvariatshandler og boksamler.

## Bakgrunn
Jorunn Vandvik Johnsen vokste opp på Haslum i østre Bærum, som datter av professor Eirik Vandvik (1904–1953) og fysioterapeut Ragna f. Hamar (1909–2009). Hun er gift med Erik Sanness Johnsen, og ble cand. mag. ved Universitetet i Oslo i 1970. Hun har arbeidet både som adjunkt i skolen og innen antikvariatsbransjen. Jorunn Vandvik Johnsen har gjennom mange år vært medlem av klagenemnda for stadnamnsaker.

## Virksomhet
Som en av landets meriterte boksamlere har hun gjennom mange år vært medlem av den eksklusive Bibliofilklubben, hvor hun ble innvotert 6. mars 2007. I 2008 var hun en av initiativtakerne til å få etablert Asbjørnsenselskapet. Hun tok del i det første interimsstyret, og ble valgt til styremedlem på stiftelsesmøtet, som også var lagets første årsmøte. Hun var i 2008 ansvarlig for den første utgivelsen av årsskriftet *[[Juletræet (årsskrift)|Juletræet]]*, som er ment som en ny rekke av årboka Asbjørnsen selv utga i 1850, 1851, 1852 og 1866, men som opphørte med utkast til omslagsbind for en ny utgave i 1867.

Jorunn Vandvik Johnsen har siden starten hatt fast plass i Asbjørnsenselskapets bokkomité, og har vært medredaktør for flere av årsskriftene. Hun har også skrevet eller vært bidragsyter til flere av disse. Jorunn Vandvik Johnsen har helt siden starten fungert som selskapets sekretær, og fra 2015 til 2024 har hun også vært Asbjørnsenselskapets nestleder. Hun har dessuten holdt hånd om medlemskartotek, medlemskontakt, tur- og arrangementskomité, holdt foredrag og kåserier, og skrevet referater fra ekskursjonene.

## Boksamler
Jorunn Vandvik Johnsen er en ivrig boksamler, ikke minst av bøker og skrifter knyttet til Peter Christen Asbjørnsen og Jørgen Moe, som er et felt hvor hun har bygget opp en av landets viktigste samlinger. Hun har dessuten en stor samling plansjeverk over norske nasjonaldrakter.

Hun har dessuten vært styrerepresentant i Norsk Arkeologisk Selskap.

## Bibliografi
* *[[Peter Christen Asbjørnsen]]: Erindringer fra [[Egypt]] 1849-1850. Med [[akvarell]]er av [[Hans Johan Fredrik Berg|Hans Johan Frederik Berg]]*. [Forord: «P. Chr. Asbjørnsen på tokt til Middelhavet» av Jorunn Vandvik Johnsen og artikkelen «Akvarellmaleren Hans Johan Frederik Berg (1813–1874) fra Nesna til Nilen» av Ann Falahat.] Juletræet. Asbjørnsenselskapets årsskrift nr. 1. Oslo 2008. ISBN 978-82-997953-0-2
* [Ditto. Ny, revidert utgave, 2021. ISBN 978-82-93783-03-9]
* (sm.m. Otto Closs) «Løchen-familien på Sundnes» (s. 57–61), «Peter Chr. Asbjørnsen og Mathilde C. Andersson» (s. 93–97), «Om Hahaughornet og sagnet» (s. 107–108) og «Asbjørnsens siste underskrifter» (s. 169). I: *Minner om Peter Christen Asbjørnsen – slik så samtiden ham*. Juletræet. Asbjørnsenselskapets årsskrift nr. 3. Oslo 2010. ISBN 978-82-99-79-53-2-6
* «Men hvordan skal det fortælles» (s. 96–137) og «Jørgen Moe som leilighetsdikter. Skandinavismen og Studentertoget til Ringerike» (s. 228–234). I: Henning Østberg (red.): *[[Asbjørnsen og Moe|Moe og Asbjørnsen]] En vennebok til 200-års jubileet for [[Jørgen Moe]] 1813-2013*. Juletræet. Asbjørnsenselskapets årsskrift nr. 6. Oslo 2013. ISBN 978-82-997953-4-0
* «Troll i inn- og utland» (s. 171–192). I: Henning Østberg (red.): *Troll kan tegnes. Folkeeventyrene i [[Peter Christen Asbjørnsen|Asbjørnsen]]s ord og [[Theodor Kittelsen|Kittelsen]]s bilder*. Juletræet. Asbjørnsenselskapets årsskrift nr. 7. Oslo 2014. ISBN 978-82-997953-5-7
* (sm.m. Erik Henning Edvardsen: *Det var en gang - [[Peter Christen Asbjørnsen|Asbjørnsen]] i Christiania*. Juletræet. Asbjørnsenselskapets årsskrift nr. 9. Oslo 2016. ISBN 978-82-997953-7-1
* (sm.m. Henning Østberg): *Fra [[Eros og Psyche]] til [[Kvitebjørn kong Valemon|Kvitebjørn Kong Valemon]]*. Juletræet. Asbjørnsenselskapets årsskrift nr. 11. Oslo 2018. ISBN 978-82-997953-9-5
* «Det gamle bondesamfunnet og 'De tre Bukkene Bruse'» (s. 31–36). *[[Folkeminner. NFL-nytt|Folkeminner]]* nr. 70. Medlemsblad for Norsk folkeminnelag. November 2019.
* «Slik vi så ut rundt 1800» (s. 92–95) og «Da barna fikk eventyr» (s. 100–103). I: Victor Plathe Tschudi & Ernst Bjerke (red): *Bok. Høydepunkter fra 33 norske boksamlinger*. Oslo: Orfeus Publishing. ISBN 978-82-93140-88-7
* «Stev» (s. 64–73) *Folkeminner* nr. 76. Medlemsblad for Norsk folkeminnelag. 2025.
* «Stambogen til Maren Christine Baar» (s. 111-121). *Folkeminner* nr. 77. Medlemsblad for Norsk folkeminnelag. 2026.

## Litteratur
### Sekundærlitteratur. Omtalt i:
* Closs, Otto 2022: *Bibliofile tilbakeblikk og skråblikk. Bibliofilklubben 100 år*. Oslo: Bibliofilklubben. ISBN 978-82-692654-1-5
* Closs, Otto, Nils Voje Johansen og Tom B. Jensen 2024: *Jubileumsåret 2022. Bibliofilklubben 1922–2022*. Oslo: Bibliofilklubben. ISBN 978-82-692654-6-0

## Referanser


## Eksterne lenker
* Asbjørnsenselskapet